สช.โต้ผลวิจัยยันครูเอกชนไม่ทิ้งชั้นเรียน
มั่นใจเจ้าของ ร.ร.เข้มงวดคุณภาพ โบ้ยปัญหาอยู่ที่สถานศึกษาสังกัดอื่น,จากผลวิจัยของสำนักงานส่งเสริมสังคมแห่งการเรียนรู้และคุณภาพชีวิตเยาวชน (สสค.) พบว่าครูต้องใช้เวลากับกิจกรรมภายนอกชั้นเรียนที่ไม่ใช่การจัดการเรียนการสอนมากถึง 84 วัน จากวันที่จัดการเรียนการสอนตลอด 1 ปีการศึกษา จำนวน 200 วัน หรือคิดเป็นร้อยละ 42 ซึ่งส่งผลต่อคุณภาพเด็กไทยนั้น เมื่อวันที่ 11 ธ.ค. นายบัณฑิตย์ ศรีพุทธางกูร เลขาธิการคณะกรรมการส่งเสริมการศึกษาเอกชน (กช.) กล่าวว่า ตนคิดว่าปัญหาดังกล่าวน่าจะเกิดขึ้นกับโรงเรียนในสังกัดสำนักงานคณะกรรมการการศึกษาขั้นพื้นฐาน (สพฐ.) มากกว่าสังกัดอื่นๆ โดยในส่วนของโรงเรียนในสังกัดสำนักงานส่งเสริมการศึกษา เอกชน (สช.) อาจจะมีกิจกรรมบางอย่างที่ทำให้ครูไม่สามารถปฏิบัติหน้าที่จัดการเรียนการสอนในชั้นเรียนได้ แต่มีเพียงไม่กี่วัน เพราะทางเจ้าของโรงเรียนเอกชนส่วนใหญ่ล้วนต้องการให้ครูแต่ละท่านให้ความสำคัญกับการจัดการเรียนการสอนให้กับเด็กนักเรียนเป็นหลัก เรื่องไหนที่ไม่เกี่ยวกับคุณภาพของเด็กจึงมักจะไม่ได้รับอนุญาตให้ทำ,กิจกรรมไหนที่ไม่เกี่ยวข้องกับคุณภาพการ เรียนการสอนทางเจ้าของโรงเรียนจะไม่ปล่อยให้ดำเนิน การ เห็นได้ว่าครูเอกชนแต่ละคนจะยึดเด็กเป็นตัวตั้ง เวลาผู้ปกครองไปส่งเด็กที่หน้าโรงเรียนก็จะเห็นครูไปรอรับและเดินไปส่งถึงห้องเรียน ส่วนการประเมินภายนอกก็จะใช้เวลาในการเตรียมตัวและเข้ารับการประเมินจากคณะกรรมการผู้ประเมินเพียงไม่กี่วัน หรือหากมีกิจกรรมอื่นๆ ก็จะ เป็นกิจกรรมที่เป็นประโยชน์ต่อการเรียนการสอนหรือตัวเด็กเอง เช่น กิจกรรมส่งเสริมวัฒนธรรมไทย อาทิ ประเพณีลอยกระทง ประเพณีสงกรานต์ที่ให้เด็ก ได้เรียนรู้การรดน้ำดำหัวผู้ใหญ่ หรือแม้แต่กิจกรรมฝากอย่างการรณรงค์การ เลือกตั้ง หรือกิจกรรมลดอุบัติเหตุทางถนนด้วยการเมาไม่ขับ เป็นต้น แม้กิจกรรมเหล่านี้จะทำให้ครูและเด็กออกนอกห้องเรียนแต่ก็ถือเป็นกิจกรรม พัฒนาชีวิตที่เกิดประโยชน์กับเด็กโดยตรง ดังนั้น จึงเชื่อว่าปัญหาเรื่องการทิ้งห้องเรียนของครู จึงไม่ใช่ปัญหาที่เกิดขึ้นกับโรงเรียนเอกชนอย่างแน่นอน เลขาธิการ กช. กล่าว.
จากผลวิจัยของสำนักงานส่งเสริมสังคมแห่งการเรียนรู้และคุณภาพชีวิตเยาวชน (สสค.) พบว่าครูต้องใช้เวลากับกิจกรรมภายนอกชั้นเรียนที่ไม่ใช่การจัดการเรียนการสอนมากถึง 84 วัน
ครู,กิจกรรม,นอกชั้นเรียน,บัณฑิตย์ ศรีพุทธางกูร,สพฐ.,โรงเรียนเอกชน